CELEX: 62010TN0552
Language: sk
Date: 2010-12-03 00:00:00
Title: Vec T-552/10: Žaloba podaná 3. decembra 2010 — riha Richard Hartinger Getränke/ÚHVT — Lidl Stiftung (VITAL&FIT)

29.1.2011   
            
            
               SK
            
            
               Úradný vestník Európskej únie
            
            
               C 30/52
            
         Žaloba podaná 3. decembra 2010 — riha Richard Hartinger Getränke/ÚHVT — Lidl Stiftung (VITAL&FIT)
   (Vec T-552/10)
   ()
   2011/C 30/93
   Jazyk žaloby: nemčina
   
      Účastníci konania
   
   
      Žalobkyňa: riha Richard Hartinger Getränke GmbH & Co. Handels-KG (Rinteln, Nemecko) (v zastúpení: P. Goldenbaum, T. Melchert a I. Rohr, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Lidl Stiftung & Co. KG (Neckarsulm, Nemecko)
   
      Návrhy žalobkyne
   
   
               —
            
            
               zrušiť rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 5. októbra 2010 vo veci R 1229/2009-4,
            
         
               —
            
            
               zaviazať žalovaného na náhradu trov konania.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka, ktorá obsahuje slovný element „VITAL & FIT“, pre výrobky zaradené do triedy 32.
   
      Majiteľ ochrannej známky alebo označenia, ktoré je základom námietky: Lidl Stiftung & Co. KG.
   
      Ochranná známka alebo označenie, ktoré je základom námietky: päť starších ochranných známok, medzi nimi vnútroštátna slovná ochranná známka „VITAFIT“ pre výrobky zaradené do triedy 32.
   
      Rozhodnutie námietkového oddelenia: vyhovenie námietke.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 (1), pretože neexistuje pravdepodobnosť zámeny kolidujúcich ochranných známok z dôvodu ich podobnosti., ako aj porušenie procesných pravidiel tým, že odvolací senát sám nepreskúmal údajnú fonetickú podobnosť ochranných známok, že sa nezaoberal rozhodnutiami ÚHVT a súdu, na ktoré sa odvolali účastníci konania a nezohľadnil ich, a tým, že neuviedol, či zohľadnil skutočne len nemecký obchodný styk a jeho názor.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).